BERETNING FRA KOMMISSIONEN TIL EUROPA-PARLAMENTET OG RÅDET - Alarmsystemet nr. 9/2002 og nr. 10/2002

INDHOLDSFORTEGNELSE

1. DEN GENERELLE UDVIKLING I DE MÅNEDLIGE UDGIFTER

1.1. Underudgiftsområde 1a: Den fælles landbrugspolitik

1.2. Underudgiftsområde 1b: Landdistrikternes udvikling

2. FORELØBIGT BEVILLINGSFORBRUG

3. BEMÆRKNINGER

3.1. Bevillingsforbruget for oktober 2002

3.2. Valutafaktorer

3.3. Markedsfaktorer

4. KONKLUSIONER

1. DEN GENERELLE UDVIKLING I DE MÅNEDLIGE UDGIFTER

Nedenstående skemaer viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2001 til den 31. august 2002.

1.1. Underudgiftsområde 1a: Den fælles landbrugspolitik

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. FORELØBIGT BEVILLINGSFORBRUG

>TABELPOSITION>

>TABELPOSITION>

3. BEMÆRKNINGER

3.1. Bevillingsforbruget for oktober 2002

Forbruget af bevillinger under budgettets udgiftsområde 1 udgør for oktober 2002 (medlemsstaternes udgifter fra 16. oktober 2001 til 31. august 2002) 37 758,9 mio. EUR, dvs. 85,3 % af bevillingerne. Udgifterne ligger

- 2 182,4 mio. EUR under indikatoren for underudgiftsområde 1a (udgifter, der tidligere hørte under EUGFL, Udviklingssektionen, og veterinærudgifter) og

- 43,3 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i punkt 3.1, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker, samt for nogle former for intern støtte, som fx bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2002 udarbejdet på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 1. august 2001 til den 30. juni 2002 var den gennemsnitlige dollarkurs 1 EUR = 0,90 $, dvs. en smule over den kurs, der lå til grund for opstillingen af budgettet for 2002.

3.3. Markedsfaktorer

Underudgiftsområde 1a

I underudgiftsområde 1a lå det samlede bevillingsforbrug under indikatoren, og dette gjaldt alle de tre store udgiftskategorier. Især

- for vegetabilske produkter skyldtes underforbruget hovedsageligt lavere udgifter til bomuld, frugt og grøntsager samt vin

- for animalske produkter skyldtes underforbruget hovedsageligt lavere udgifter til oksekød samt fåre- og gedekød, og

- for tilknyttede udgifter skyldtes underforbruget hovedsageligt lavere udgifter til veterinær- og plantesundhedsforanstaltninger samt agromonetære foranstaltninger.

Den samlede afvigelse udgør - 2 182,4 mio. EUR svarende til - 5,4 % af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-10: Markafgrøder // Afvigelse: - 34 mio. EUR (- 0,2 %)

// (udgifter: 17 654 mio. EUR) (indikator: 17 688 mio. EUR)

Den 31. august viste budgettet et lille underforbrug i forhold til indikatoren, men situationen vil være en helt anden ved årets udgang, hvor dette budgetkapitel vil udvise et betydeligt overforbrug. Årsagen til, at situationen ændrer sig så radikalt, er de beslutninger, som Kommissionen traf i slutningen af august og begyndelsen af september, om at rykke udbetalingen af direkte støtte til markafgrøder (produktionsåret 2002/03) i visse regioner i Tyskland og Italien frem til indeværende regnskabsår. Disse beslutninger forventes at medføre ekstraudgifter på omkring 891 mio. EUR, som selvfølgelig vil blive trukket fra de tilsvarende beløb i ændringsskrivelsen til det foreløbige budgetforslag for 2003.

Kapitel B1-14: Spindplanter og silkeorme // Afvigelse: - 242 mio. EUR (- 25,4 %)

// (udgifter: 702 mio. EUR) (indikator: 944 mio. EUR)

Et underforbrug af denne størrelse forventes dog kun at blive midlertidigt, da Kommissionen traf beslutning om den faktiske bomuldsproduktion i Grækenland sidst i juli. Beslutningen forventes at medføre en samlet besparelse på omkring 130 mio. EUR for dette budgetkapitel.

Kapitel B1-15: Frugt og grøntsager // Afvigelse: - 96 mio. EUR (- 5,8 %)

// (udgifter: 1 376 mio. EUR) (indikator: 1 472 mio. EUR)

Kommissionen forventer et underforbrug i dette kapitel ved årets udgang. Underforbruget, som sektoren for friske frugter og grøntsager står for, skyldes primært lavere udbetalinger af udligningsgodtgørelser, fordi færre frugter og grøntsager er trukket tilbage fra markedet, og lavere udbetalinger af udligningsstøtte for bananer på grund af mindre mængder og et lavere støtteniveau. Kommissionen anslår, at der ved årets udgang kan forventes besparelser på ca. 60 mio. EUR i dette budgetkapitel.

Kapitel B1-16: Vin // Afvigelse: - 117 mio. EUR (- 8,5 %)

// (udgifter: 1 181 mio. EUR) (indikator: 1 298 mio. EUR)

Underforbruget pr. 31.8. skyldtes hovedsageligt forsinket gennemførelse af forskellige former for godkendte destillationer i de pågældende medlemsstater. Ud fra den formodning, at destillationsforsinkelserne vil aftage, anslår Kommissionen, at der ved udgangen af året kan forventes besparelser på ca. 50 mio. EUR i dette budgetkapitel.

Kapitel B1-20: Mælk og mejeriprodukter // Afvigelse: + 116 mio. EUR (+ 6,1 %)

// (udgifter: 1 830 mio. EUR) (indikator: 1 714 mio. EUR)

Der forventes et overforbrug i dette kapitel ved årets udgang. Dette overforbrug skyldes hovedsagelig den mere udbredte anvendelse af offentlig oplagring for både smør og skummetmælkspulver på grund af den forringede markedssituation for disse produkter samt de højere eksportrestitutionssatser, der er en følge af faldende verdensmarkedspriser for mejeriprodukter. Kommissionen anslår, at der ved årets udgang kan forventes et overforbrug på ca. 400 mio. EUR i dette budgetkapitel.

Kapitel B1-21: Oksekød // Afvigelse: - 911 mio. EUR (- 11,3 %)

// (udgifter: 6 857 mio. EUR) (indikator: 7 768 mio. EUR)

Kommissionen forventer et betydeligt underforbrug i dette budgetkapitel ved årets udgang. Dette underforbrug skyldes primært et betydeligt lavere interventionsniveau for oksekød end det, man forventede, da budgettet blev udarbejdet, og det har medført lavere tekniske, finansielle og andre omkostninger. Også når det gælder eksportrestitutioner, forventes der et underforbrug, fordi eksporten af oksekød har været mindre, og der har været færre udbetalinger til slagtepræmier, til de ekstraordinære foranstaltninger i Det Forenede Kongerige, til opkøb til destruktion og til de særlige opkøbsordninger. Kommissionen anslår, at der ved årets udgang kan forventes besparelser på ca. 1 bio. EUR i dette budgetkapitel.

Kapitel B1-22: Fåre- og gedekød // Afvigelse: - 133 mio. EUR (- 19,9 %)

// (udgifter: 534 mio. EUR) (indikator: 667 mio. EUR)

Kommissionen forventer et betydeligt underforbrug i dette budgetkapitel ved årets udgang. Underforbruget skyldes hovedsageligt, at uventet høje markedspriser for fåre- og gedekød resulterede i, at moderfårs-/gedepræmien blev fastsat på et lavere niveau end forventet ved budgettets udarbejdelse. Kommissionen anslår, at der ved årets udgang kan forventes besparelser på ca. 110 mio. EUR i dette budgetkapitel.

Kapitel B1-33: Veterinær- og plantesundhedsforanstaltninger // Afvigelse: - 398 mio. EUR (- 69,9 %)

// (udgifter: 167 mio. EUR) (indikator: 565 mio. EUR)

Dette underforbrug skyldes primært forsinket afvikling af dossiererne, specielt i forbindelse med mund- og klovesyge, og af den efterfølgende betaling af skyldige restbeløb. Der forventes et stort underforbrug ved årets udgang.

Kapitel B1-39: Andre foranstaltninger // Afvigelse: - 96 mio. EUR (- 36,8 %)

// (udgifter: 151 mio. EUR) (indikator: 247 mio. EUR)

Kommissionen forventer et betydeligt underforbrug i dette budgetkapitel ved årets udgang, fordi Det Forenede Kongerige besluttede ikke at kræve en del af den agromonetære støtte, der gives til oksekøds-, fåre- og mælkeproducenter som kompensation for det britiske punds høje vekselkurs over for euroen. Kommissionen anslår, at der ved årets udgang kan forventes besparelser på ca. 90 mio. EUR i dette budgetkapitel.

Underudgiftsområde 1b

Kapitel B1-40: Landdistrikternes udvikling // Afvigelse: - 43 mio. EUR (- 0,9 %)

// (udgifter: 1 838 mio. EUR) (indikator: 1 881 mio. EUR)

Forbruget i dette kapitel ligger på linje med indikatoren.

4. KONKLUSIONER

Anvendelsen af bevillingerne i oktober 2002

Bevillingsforbruget i oktober 2002 (medlemsstaternes udgifter fra den 16. oktober 2001 til den 31. august 2002) var på 37 758,9 mio. EUR, hvilket svarer til 85,3% af bevillingerne.

Underudgiftsområde 1a

Underforbruget var på 2 182,4 mio. EUR i forhold til indikatoren for perioden 16.10.2001-31.08.2002. Kommissionen forventer, at dette store underforbrug vil være kraftigt reduceret ved årets udgang.

Underudgiftsområde 1b

Underforbruget var på 43,3 mio. EUR i forhold til indikatoren for perioden 16.10.2001-31.08.2002.

Den besynderlige udgiftsprofil for dette kapitel, hvor næsten halvdelen af udgifterne falder i perioden 1.-15. oktober, gør det svært at vurdere situationen i underafsnit 1b.

I de skøn, medlemsstaterne indsendte pr. 30. september, forventes der et underforbrug på over 200 mio. EUR.